**УТВЪРДИЛ: \_\_\_\_\_\_\_\_\_\_\_\_\_\_\_\_\_\_\_\_\_\_\_**

(проф. дхн Евелина Павлова Славчева – Директор)

**д о к у м е н т а ц и я**

ЗА

УЧАСТИЕ В ОБЩЕСТВЕНА

ПОРЪЧКА ЧРЕЗ ПУБЛИЧНО СЪСТЕЗАНИЕ

С ПРЕДМЕТ:

**„ОСИГУРЯВАНЕ НА САМОЛЕТНИ БИЛЕТИ ЗА ПРЕВОЗ ПО ВЪЗДУХ НА ПЪТНИЦИ И БАГАЖ ЗА ПРЕДВИДЕНИТЕ ПО ПРОЕКТ BG05M20P001-1.002-0014 „ЦЕНТЪР ЗА КОМПЕТЕНТНОСТ ХИТМОБИЛ - ТЕХНОЛОГИИ И СИСТЕМИ ЗА ГЕНЕРИРАНЕ, СЪХРАНЕНИЕ И ПОТРЕБЛЕНИЕ НА ЧИСТА ЕНЕРГИЯ“ УЧАСТИЯ В МЕЖДУНАРОДНИ КОНФЕРЕНЦИИ, ОБМЕН И ДР.“**

гр. София, 2020 г.

**СЪДЪРЖАНИЕ:**

1. ОБЩИ УСЛОВИЯ
2. УСЛОВИЯ ЗА УЧАСТИЕ И ИЗИСКВАНИЯ КЪМ УЧАСТНИЦИТЕ
3. УКАЗАНИЯ ЗА ПОДГОТОВКА НА ОФЕРТАTA
4. Разглеждане, ОЦЕНКА И КЛАСИРАНЕ НА ОФЕРТИТЕ
5. СКЛЮЧВАНЕ НА ДОГОВОР
6. ДОПЪЛНИТЕЛНИ УКАЗАНИЯ
7. ПРИЛОЖЕНИЯ И ОБРАЗЦИ

|  |
| --- |
| **І. ОБЩИ УСЛОВИЯ** |

1. **Възложител:** Възложител на настоящата обществена поръчка еИнститутът по електрохимия и енергийни системи „Акад. Евгени Будевски” при БАН (ИЕЕС-БАН), БУЛСТАТ 000662089, със седалище и адрес на управление гр. София 1113, ул. „Акад. Г. Бончев“, бл.10.
2. **Предмет на обществената поръчка**: „Осигуряване на самолетни билети за превоз по въздух на пътници и багаж за предвидените по Проект BG05M20P001-1.002-0014 „Център за Компетентност ХИТМОБИЛ - Технологии и системи за генериране, съхранение и потребление на чиста енергия“ участия в международни конференции, обмен и др.“
3. **Обект на обществената поръчка:** Обект на обществената поръчка е „услуга“ по смисъла на чл. 3, ал. 1, т. 3 от ЗОП.

Код по Общия терминологичен речник, свързан с обществените поръчки (CPV): 63500000 – „Услуги на туроператори и на туристически агенции; спомагателни туристически услуги“

1. **Обособени позиции:** Обществената поръчка не предполага разделяне на обособени позиции, тъй като услугите, предмет на поръчката, обхващат дейности с еднороден характер, а именно: осигуряване на самолетни билети за превоз по въздух на пътници и багаж. Не е налице обективен критерий, по който дейностите могат да бъдат разделени, което прави разделянето на обществената поръчка на обособени позиции нецелесъобразно.
2. **Вид на процедурата:** Възложителят обявява настоящата процедура за възлагане на обществена поръчка чрез „публично състезание“ на основание чл.20, ал.2, т.2 от ЗОП, във връзка с чл. 18, ал. 1, т. 12 от ЗОП. „Публично състезание“ е процедура, при която всички заинтересовани лица могат да подадат оферта.
3. **Прогнозна стойност:** Общата прогнозна стойност на настоящата обществена поръчка е ***92 255,00 лв. (деветдесет и две хиляди двеста петдесет и пет лева) без ДДС.***

Определената от Възложителя прогнозна стойност е максимална. Участник, чието ценово предложение надвишава максималната прогнозна стойност на поръчката, ще бъде отстранен на основание чл. 107 от ЗОП.

1. **Източник на финансиране**: Настоящата обществената поръчка се възлага по Проект „Център за Компетентност ХИТМОБИЛ – Технологии и системи за генериране, съхранение и потребление на чиста енергия“, АДБФП № BG05M20P001-1.002-0014, финансиран от Оперативна програма „Наука и образование за интелигентен растеж, съфинансирана от Европейския съюз чрез Европейския фонд за регионално развитие.
2. **Критерий за възлагане:** Обществената поръчка се възлага въз основа на икономически най-изгодната оферта. Критерият за възлагане е „най-ниска цена“ по смисъла на чл.70, ал.2, т.1 от ЗОП.
3. **Място и срок на изпълнение:**

* **Място на изпълнение:** Самолетните билети ще се доставят по електронен път и/или на хартиен носител (при необходимост) на адрес:гр. София 1113, ул. „Акад. Г. Бончев“, бл.10, Институт по електрохимия и енергийни системи „Акад. Евгени Будевски” при БАН (ИЕЕС-БАН);
* **Срок на изпълнение:** Срокът за изпълнение на поръчката е до крайния срок за изпълнение на АДБФП № BG05M20P001-1.002-0014 – 21.12.2023 г., считано от датата на подписване на договора за възлагане на обществената поръчка или до достигане на максимално допустимата стойност на договора, в зависимост от това кое събитие настъпи по-рано.

1. **Начин на плащане:** Разплащанията по договора за обществената поръчка ще се извършват при условията и по реда, посочени в проекта на договор, приложение към настоящата документация.
2. **Срок на валидност на офертите:** Срокът на валидност на офертите е 6 (шест) месеца, считано от крайния срок за получаване на офертите и представлява времето, през което участниците са обвързани с условията на представените от тях оферти. Съгласно чл.39, ал.1 от ППЗОП се счита, че с подаване на офертите, участниците се съгласяват с продължителността на срока на валидност на офертите.
3. **Получаване на документацията за участие в процедурата:** Възложителят осигурява неограничен пълен, безплатен и пряк достъп до всички документи на следния интернет адрес: <https://iees.bas.bg/bg/aboutUs-108/profile-164(33)> от датата на публикуване на обявлението в РОП. Изтеглянето на документацията от посочения интернет адрес е безплатно.

|  |
| --- |
| **II. УСЛОВИЯ ЗА УЧАСТИЕ И ИЗИСКВАНИЯ КЪМ УЧАСТНИЦИТЕ** |

1. **Общи изисквания**
   1. Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което отговаря на изискванията на ЗОП, ППЗОП и изискванията на Възложителя посочени в документацията за обществената поръчка, и има право да изпълнява предмета на поръчката, съгласно законодателството на държавата, в която то е установено.
   2. В случай че Участникът участва като обединение, което не е регистрирано като самостоятелно юридическо лице, се представя копие от документ за създаване на обединението във връзка с конкретната обществена поръчка, както и следната информация:
   * правата и задълженията на участниците в обединението;
   * разпределението на отговорността между членовете на обединението;
   * дейностите, които ще изпълнява всеки член на обединението.

**1.2.1.** Не се допускат промени в състава на обединението след крайния срок за подаване на офертите.

**1.2.2.** В процедура за възлагане на обществена поръчка едно физическо или юридическо лице може да участва само в едно обединение.

**1.2.3**. Когато Участникът, определен за изпълнител е неперсонифицирано обединение на физически и/или юридически лица, Възложителят няма изискване за създаване на юридическо лице, но договорът за обществена поръчка се сключва след като изпълнителят представи пред Възложителя заверено копие от удостоверение за регистрация по БУЛСТАТ на създаденото обединение или еквивалентни документи, съгласно законодателството на държавата, в която обединението е установено.

**1.3.** Участниците могат да се позоват за настоящата обществена поръчка на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите и професионалните способности съгласно чл. 65 от ЗОП.

**Забележка: Когато Участникът се позовава на капацитета на трети лица, съответната информация се посочва в Част II, Раздел В от ЕЕДОП.**

**1.3.1.** Когато Участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**1.3.2.** Третите лица трябва да отговарят на съответните критерии за подбор, за доказването на които Участникът се позовава на техния капацитет и за тях да не са налице основанията за отстраняване от процедурата.

**1.3.3.** По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

**1.4.** В случай че Участникът възнамерява да използва подизпълнители, той посочва в офертата подизпълнителите и дела от поръчката, който ще им възложи. В този случай те трябва да представят доказателство за поетите от подизпълнителите задължения.

**Забележка: Съответната информация се посочва в Част II, Раздел Г от ЕЕДОП и в Част IV, Раздел В, т. 10 от ЕЕДОП.**

**1.4.1.** Подизпълнителите трябва да нямат свързаност с друг Участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.

**1.4.2**. Изпълнителите сключват договор за подизпълнение с подизпълнителите, посочени в офертата.

**1.4.3.** Възложителят изисква замяна на подизпълнител, който не отговаря на някое от условията по т. 1.4.1. поради промяна в обстоятелствата преди сключване на договора за обществена поръчка.

**1.4.4.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**1.4.5** Независимо от възможността за използване на подизпълнители, отговорността за изпълнение на договора за обществена поръчка е на Изпълнителя.

**1.5.** Всеки Участник в процедура за възлагане на обществена поръчка има право да представи само една оферта. При изготвяне на офертата всеки Участник трябва да се придържа точно към обявените от Възложителя условия. Офертите за участие се изготвят на български език.

**1.6.** При подаване на оферта Участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП). В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или Участникът е установен, са длъжни да предоставят информация.

**1.7.** Когато Участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 1.6.

**1.8.** Възложителят може да изисква от участниците по всяко време след отварянето на заявленията за участие или офертите да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**1.9.** Когато Участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.

**2.** **Условия за допустимост на участниците**

**2.1.** Възложителят отстранява от участие в обществената поръчка Участник, за когото е налице някое от обстоятелствата по чл. 54, ал. 1 от ЗОП, възникнали преди или по време на провеждане на обществената поръчка, както следва:

**2.1.1.** е осъден с влязла в сила присъда, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

**2.1.2.** е осъден с влязла в сила присъда, за престъпление, аналогично на тези по т. 1, в друга държава членка или трета страна;

**2.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на Възложителя и на кандидата или Участника, или аналогични задължения съгласно законодателството на държавата, в която кандидатът или Участникът е установен, доказани с влязъл в сила акт на компетентен орган;

**2.1.4.** е налице неравнопоставеност в случаите по чл. 44, ал. 5 ЗОП;

**2.1.5.** е установено, че:

а) е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**2.1.6.** е установено с влязло в сила наказателно постановление или съдебно решение, нарушение на [чл. 61, ал. 1](apis://Base=NARH&DocCode=2009&ToPar=Art61_Al1&Type=201/), [чл. 62, ал. 1](apis://Base=NARH&DocCode=2009&ToPar=Art62_Al1&Type=201/) или [3](apis://Base=NARH&DocCode=2009&ToPar=Art62_Al3&Type=201/), [чл. 63, ал. 1](apis://Base=NARH&DocCode=2009&ToPar=Art63_Al1&Type=201/) или [2](apis://Base=NARH&DocCode=2009&ToPar=Art63_Al2&Type=201/), [чл. 118](apis://Base=NARH&DocCode=2009&ToPar=Art118&Type=201/), [чл. 128](apis://Base=NARH&DocCode=2009&ToPar=Art128&Type=201/), [чл. 228, ал. 3](apis://Base=NARH&DocCode=2009&ToPar=Art228_Al3&Type=201/), [чл. 245](apis://Base=NARH&DocCode=2009&ToPar=Art245&Type=201/) и [чл. 301](apis://Base=NARH&DocCode=2009&ToPar=Art301&Type=201/) – [305 от Кодекса на труда](apis://Base=NARH&DocCode=2009&ToPar=Art305&Type=201/) или [чл. 13, ал. 1 от Закона за трудовата миграция и трудовата мобилност](apis://Base=NARH&DocCode=41849&ToPar=Art13_Al1&Type=201/) или аналогични задължения, установени с акт на компетентен орган, съгласно законодателството на държавата, в която кандидатът или Участникът е установен;

**2.1.7.** е налице конфликт на интереси, който не може да бъде отстранен.

***Забележка: При подаване на офертата информация относно липсата или наличието на обстоятелства по т. 2.1. се попълва в ЕЕДОП както следва:***

*Информация относно липсата или наличието на обстоятелства по т. 2.1.1. се попълва:*

*В Част III, Раздел А Участникът следва да предостави информация относно присъди за следните престъпления:*

1. *Участие в престъпна организация - по чл. 321 и 321а от НК;*
2. *Корупция - по чл. 301 - 307 от НК;*
3. *Измама - по чл. 209 - 213 от НК;*
4. *Терористични престъпления или престъпления, които са свързани с терористични дейности - по чл. 108а, ал. 1 от НК;*
5. *Изпиране на пари или финансиране на тероризъм - по чл. 253, 253а, или 253б от НК и по чл. 108а, ал. 2 от НК;*
6. *Детски труд и други форми на трафик на хора - по чл. 192а или 159а - 159г от НК.*

*В Част III, Раздел Г Участникът следва да предостави информация относно присъди за престъпления по чл. 194 - 208, чл. 213 а - 217, чл. 219 - 252 и чл. 254а - 260 от НК.*

*Участниците посочват информация за престъпления, аналогични на посочените в т. 2.1.1 при наличие на присъда в друга държава членка или трета страна.*

*Информация относно липсата или наличието на обстоятелства по т. 2.1.3. се попълва в Част III, Раздел Б от ЕЕДОП.*

*Информация относно липсата или наличието на обстоятелства по т. 2.1.4., 2.1.5., 2.1.6. и 2.1.7. се попълва в Част III, Раздел В от ЕЕДОП.*

*Информация относно липсата или наличието на обстоятелства по т. 2.1.1. за престъпления по чл.172 и чл. 352 - 353е от НК се попълва в Част III, Раздел В, поле 1 от ЕЕДОП. При отговор „Да“ Участникът посочва:*

* *Дата на влизане в сила на присъдата и фактическото и правното основание за постановяването й;*
* *Срока на наложеното наказание.*

**2.2.** Основанията по т. 2.1.1, 2.1.2. и 2.1.7. се отнасят за лицата, които представляват Участника и за членовете на неговите управителни и надзорни органи съгласно регистъра, в който е вписан Участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. В случаите, когато Участникът, или юридическо лице в състава на негов контролен или управителен орган се представлява от физическо лице по пълномощие, основанията по т. т. 2.1.1, 2.1.2. и 2.1.7. се отнасят и за това физическо лице.

**2.3.** Основанията по чл.54, ал.1, т.3 от ЗОП не се прилагат, когато размерът на неплатените дължими данъци или социално осигурителни вноски е не повече от 1 % от сумата на годишния оборот за последната приключена финансова година, но не повече от 50 000 лв.

**2.4.** Възложителят отстранява от участие в обществената поръчка Участник, за когото е налице някое от обстоятелствата по чл. 55, ал. 1, т.1 от ЗОП, възникнали преди или по време на обществената поръчка, както следва:

**2.4.1.** обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или Участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен.

***Забележка: Информация относно липсата или наличието на обстоятелства по т. 2.4.1. се попълва в Част III, Раздел В от ЕЕДОП.***

**2.5.** Участниците са длъжни да уведомят писмено Възложителя в 3-дневен срок от настъпване на обстоятелство по [чл. 54, ал. 1](apis://Base=NARH&DocCode=41765&ToPar=Art54_Al1&Type=201/), чл. 101, ал. 11 или посочените от Възложителя основания по чл. 55, ал. 1 от ЗОП.

**2.6. Други основания за отстраняване**

Възложителят ще отстрани от участие в процедурата:

**2.6.1.** Участници, които са свързани лица.

“Свързани лица” са:

а) лицата, едното от които контролира другото лице или негово дъщерно дружество;

б) лицата, чиято дейност се контролира от трето лице;

в) лицата, които съвместно контролират трето лице;

г) съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

“Контрол” е налице, когато едно лице:

а) притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или

б) може да определя пряко или непряко повече от половината от членовете на управителния или контролния орган на едно юридическо лице; или

в) може по друг начин да упражнява решаващо влияние върху вземането на решения във връзка с дейността на юридическо лице.

***Забележка:*** ***Информация относно липсата или наличието на обстоятелства по т. 2.6.1. се попълва в Част III, Раздел Г от ЕЕДОП.***

**2.6.2.** Участник за когото са налице обстоятелствата по чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРСЛТДС), освен ако не е приложима разпоредбата по чл. 4 от същия закон.

***Забележка: Информацията относно наличието или липсата на обстоятелства по чл. 3, т. 8 от ЗИФОДРЮПДРКЛТДС се декларира от участниците в Част III: Основания за изключване, Раздел Г от ЕЕДОП.***

**2.6.3.** Участникза който са налице обстоятелствата по чл. 69 от Закона за противодействие на корупцията и за отнемане на незаконно придобитото имущество (ЗПКОНПИ).

***Забележка:******Информацията относно наличието или липсата на обстоятелства по чл. 69 от ЗПКОНПИ се декларира от участниците в Част III: Основания за изключване, Раздел Г от ЕЕДОП.***

**2.6.4.** Участник, който не отговаря на поставените критерии за подбор или не изпълни друго условие, посочено в обявлението за обществена поръчка или в тази документация.

**2.6.5.** Участник, който е представил оферта, която не отговаря на:

а) предварително обявените условия за изпълнение на поръчката от Възложителя;

б) правила и изисквания, свързани със социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.

в) на условията за представяне, включително за форма, начин, срок и валидност.

**2.6.6.** Участник, който не е представил в срок обосновката по чл. 72, ал.1 от ЗОП или чиято оферта не е приета съгласно чл. 72, ал. 3 - 5 от ЗОП.

**2.6.7.** Лице, което е нарушило забраната по чл. 101, ал. 9 или 10 от ЗОП.

**2.6.8.** Участник, който след покана от Възложителя и в определения в нея срок не удължи срока на валидност на офертата си.

**2.9.** Когато Участникът предвижда участието на подизпълнители при изпълнение на поръчката или ще ползва ресурсите на трети лица, посочените по-горе изисквания се прилагат и по отношение на подизпълнителите и на третите лица

1. **Критерии за подбор на участниците**

**3.1. Общи условия**

При участие на обединения, които не са юридически лица, съответствието с критериите за подбор се доказва от обединението Участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай, че Участникът предвижда участието на подизпълнители при изпълнение на поръчката или ще ползва ресурсите на трети лица:

* Подизпълнителите трябва да нямат свързаност с друг Участник, както и да отговарят на критериите за подбор съобразно вида и дела от поръчката, които ще изпълняват и за тях да не са налице основанията за отстраняване от процедурата.
* Третите лица трябва да отговарят на критериите за подбор съобразно ресурса, който ще предоставят и за тях да не са налице основанията за отстраняване от процедурата.

**3.2. Изисквания относно годността (правоспособността) за упражняване на професионална дейност**

**3.2.1.** Участникът следва да притежава регистрация за извършване на туроператорска дейност и/или туристическа агентска дейност в съответствие с чл. 61, ал. 2-4 от Закона за туризма (ЗТ) и да е вписан в Регистъра на туроператорите и туристическите агенти – част от Националния туристически регистър по чл. 166, ал. 1, т. 1 от ЗТ или да е лице по чл. 62 от ЗТ, а за чуждестранни лица – да е вписан в аналогичен регистър, съгласно законодателството на държавата, в която е установен.

***Забележка: При подаване на офертата Участникът декларира съответствието с поставения критерий за подбор в Част ІV, Раздел А, т. 1 на ЕЕДОП, като се посочва информация относно вписването на Участника в съответния професионален или търговски регистър в държавата членка, в която е установен, като се посочва дали съответните документи са на разположение в електронен формат, както и уеб адрес, орган или служба, издаващи документа за регистрация и точно позоваване на документа.***

*В случаите на* *чл. 67, ал. 5 и чл. 112, ал. 1, т. 2 от ЗОП съответствието с изискването се доказва с представяне на заверено копие от удостоверение за регистрация в Регистъра на туроператорите и туристическите агенти. За чуждестранните лица се представя еквивалентен документ от компетентния орган в държавата, в която са установени.*

**3.2.2.** Участникът следва да e член или акредитиран агент на IATA (Международната асоциация за въздушен транспорт) или еквивалентна организация.

***Забележка:*** ***При подаване на офертата Участникът декларира съответствието с поставения критерий за подбор в Част IV, Раздел А: „Годност“, т. 2 от ЕЕДОП.***

*В случаите на чл. 67, ал. 5 и чл. 112, ал. 1, т. 2 от ЗОП съответствието с изискването се доказва с представяне на заверено копие от документ, удостоверяващ членството или акредитацията на Участника в IATA или еквивалентна организация.*

**3.3. Изисквания относно икономическото и финансовото състояние на участниците**

**3.3.1.** Участникът следва да притежава задължителна застраховка „Отговорност на туроператора” по чл. 97, ал. 1 от Закона за туризма. За чуждестранни лица – еквивалентен документ.

***Забележка:*** ***При подаване на офертата Участникът декларира съответствието с поставения критерий за подбор в Част IV, Раздел Б: „Икономическо и финансово състояние”, т.5 на ЕЕДОП, като предоставя следната информация: номер, дата на издаване и издател на застрахователната полица, застраховано лице, предмет на застраховката (застрахователно покритие, лимит на отговорността (застрахователна сума), срок на валидност на застраховката.***

*В случаите на чл. 67, ал. 5 и чл. 112, ал. 1, т. 2 от ЗОП съответствието с изискването се доказва с представяне на* *копие на валидна застрахователна полица за застраховка „Отговорност на туроператора” или* *еквивалентен документ за чуждестранни лица.*

**3.4. Изисквания относно техническите възможности и/или квалификация за изпълнение на обществената поръчка**

**3.4.1** Участникът следва да е изпълнил през последните 3 (три) години, считано от датата на подаване на офертата, минимум 1 (една) дейност/услуга, с предмет идентичен или сходен с предмета на настоящата обществена поръчка.

Под ***„дейности с предмет, идентичен или сходен с предмета на поръчката”,*** следва да се разбира дейности/ услуги, свързани с осигуряването на самолетни билети.  
***Забележка:*** ***При подаване на офертата Участникът декларира съответствието с поставения критерий за подбор в Част ІV, Раздел В, т. 1б) от ЕЕДОП, с посочване на стойностите, датите и получателите, изпълнени за последните три години, считано от датата на подаване на офертата.***

*В случаите на чл. 67, ал. 5 и чл. 112, ал. 1, т. 2 от ЗОП* *съответствието с изискването се доказва с представяне на* – *Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга (референции, публични регистри, удостоверения и др. по преценка на Участника).*

|  |
| --- |
| **III. УКАЗАНИЯ ЗА ПОДГОТОВКА НА офертата** |

**1. Изисквания при оформяне и представяне на офертите**

**1. Подготовка на офертата:**

**1.1.** Участниците трябва да проучат всички указания и условия за участие, дадени в документацията за участие.

**1.2.** При изготвяне на офертата всеки Участник трябва да се придържа точно към обявените от Възложителя условия.

**1.3.** Отговорността за правилното разучаване на документацията за участие се носи единствено от участниците.

**1.4.** Представянето на оферта задължава Участника да приеме напълно всички изисквания и условия, посочени в тази документация, при спазване на ЗОП.

**1.5.** До изтичането на срока за подаване на офертите, всеки Участник в процедурата може да промени, допълни или да оттегли офертата си.

**1.6.** Всеки Участник в процедурата има право да представи само една оферта.

**1.7.** Лице, което участва в обединение или е дало съгласие да бъде подизпълнител на друг Участник, не може да подава самостоятелна оферта.

**1.8.** Офертата не може да се предлага във варианти.

**1.9.** Представените образци в документацията за участие и условията описани в тях са задължителни за участниците. Офертите на участниците трябва да бъдат напълно съобразени с тези образци.

**1.10.** Офертата се подписва от лицето, представляващо Участника или от надлежно упълномощено лице или лица, като към офертата се прилага пълномощното от представляващия дружеството.

**2. Изисквания към съдържанието на офертата:**

**2.1.** Офертата се представя на български език в запечатана, непрозрачна опаковка от Участника, или от упълномощен от него представител – лично или чрез пощенска или друга куриерска услуга с препоръчана пратка с обратна разписка, на адреса, посочен от Възложителя.

Върху опаковката Участникът посочва:

* наименованието на Участника, включително участниците в обединението, когато е приложимо;
* адрес за кореспонденция, телефон и по възможност – факс и електронен адрес;
* наименованието на обществената поръчка.

Опаковката включва документите по чл.39, ал.2 и ал.3, т.1 от ППЗОП, опис на представените документи, както и отделен запечатан непрозрачен плик с надпис "Предлагани ценови параметри", който съдържа ценовото предложение по чл.39, ал. 3, т.2 от ППЗОП.

**2.2.** Ако за Участник се установи липса, непълнота или несъответствие на информацията, с изискванията към личното му състояние или критериите за подбор, посочени в настоящите указания, ще бъде отстранен от участие в процедурата по възлагане на обществената поръчка, при спазване на разпоредбите на чл.54, ал.7 – 10 от ППЗОП.

**2.3.** Всички документи трябва да са:

а) подписани или заверени (когато са копия) с гриф „Вярно с оригинала” и подпис, освен документите, за които са посочени конкретни изискванията за вида и заверката им;

б) документите и данните в офертата се подписват само от лица с представителни функции, съгласно търговската регистрация или упълномощени за това лица. Във втория случай се изисква да се представи нотариално заверено пълномощно за изпълнението на такива функции;

в) по предложението не се допускат никакви вписвания между редовете, изтривания или корекции.

***Важно! С подаването на офертата се счита, че участниците се съгласяват с всички условия на Възложителя, в т.ч. с определения от него срок на валидност на офертите и с проекта на договор.***

**3. Съдържание на** **опаковката:**

**3.1. Опис на представените документи**, съдържащи се в офертата, подписан от Участника (***Образец № 1).***

**3.2.** **Единен европейски документ за обществени поръчки (ЕЕДОП) –** всъответствие с изискванията на чл.67, ал.4 от ЗОП ЕЕДОП се представя задължително в електронен вид (еЕЕДОП).

**3.2.1. Указание за подготовка на ЕЕДОП:**

**3.2.1.1.** При подаване на оферта Участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП). В него се предоставя съответната информация, изисквана от Възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която Участникът е установен, са длъжни да предоставят информация.

***Важно! Участниците в настоящата процедура трябва да подадат ЕЕДОП в електронен вид.***

1. *За тази цел Възложителят предоставя към настоящата документация за възлагане на обществената поръчка образец на ЕЕДОП в във формат \*.doc.*

*При изготвяне на офертата си Участникът следва да изтегли от профила на купувача на Възложителя* ***Образец № 2 – ЕЕДОП*** *и да попълни необходимите данни в него относно основанията за отстраняване от процедурата и посочените критерии за подбор. Попълненият еЕЕДОП трябва да бъде преобра­зуван в нередактируем формат (например \*.pdf или еквивалент) и подписан с квалифициран електронен подпис от съответните лица съгласно чл. 54, ал. 2 от ЗОП.*

*Цифрово подписаният еЕЕДОП се представя от Участника, приложен на подходящ оптичен носител и се поставя в запечатаната, непрозрачна опаковка, с която се представя офертата.*

1. *Друга възможност за предоставяне на еЕЕДОП – Участниците могат да използват и ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална и когато е осигурен пряк и неограничен достъп по електронен път до вече изготвен и подписан електронно ЕЕДОП.*

*В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.*

***Важно! Съгласно чл. 67, ал. 5 от ЗОП Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. Документите се представят и за подизпълнителите и третите лица, ако има такива.***

***Преди сключването на договор за обществена поръчка Възложителят изисква от участника, определен за изпълнител, да предостави документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива.***

***Документи, удостоверяващи липсата на основанията за отстраняване от процедурата:***

*1. за обстоятелствата по чл. 54, ал. 1, т. 1 от ЗОП – свидетелство за съдимост;*

*2. за обстоятелството по чл. 54, ал. 1, т. 3 от ЗОП – удостоверение от органите по приходите и удостоверение от общината по седалището на Възложителя и на кандидата или участника;*

*3. за обстоятелството по чл. 54, ал. 1, т. 6 и по чл.56, ал.1,т.4 от ЗОП – удостоверение от органите на Изпълнителна агенция „Главна инспекция по труда“;*

*4. за обстоятелствата по* [*чл. 55, ал. 1, т. 1*](apis://Base=NARH&DocCode=41765&ToPar=Art55_Al1_Pt1&Type=201/) *– удостоверение, издадено от Агенцията по вписванията.*

*Когато участникът, избран за изпълнител, е чуждестранно лице, той представя съответният документ по т. 1, т. 2, т. 3 и т. 4 , издаден от компетентен орган, съгласно законодателството на държавата, в която участникът е установен.*

*В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.*

*Когато декларацията няма правно значение, участникът представя официално заявление, направено пред компетентен орган в съответната държава.*

***Възложителят няма право да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.***

**3.2.1.2.** Когато Участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, който съдържа информацията по т. 3.2.1.1.

**3.2.1.3.** В случай, че Участникът е обединение, което не е юридическо лице ЕЕДОП се представя за всяко физическо и/или юридическо лице, включено в състава на обединението.

**3.2.1.4.** При необходимост от деклариране на обстоятелствата по чл. 54, ал. 1, т. 3-6 и чл. 55, ал. 1, т. 1 от ЗОП, както и тези, свързани с критериите за подбор, относими към обединение, което не е юридическо лице, представляващият обединението подава ЕЕДОП за тези обстоятелства.

**3.2.1.5.** В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на Възложителя.

**3.2.1.6.** Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

В ЕЕДОП по т.3.2.1.6. могат да се съдържат и обстоятелствата по чл. 54, ал. 1, т. 3-6 и чл. 55, ал. 1, т.1 от ЗОП, както и тези, свързани с критериите за подбор, ако лицето, което го подписва може самостоятелно да представлява съответния стопански субект.

**3.2.1.7.** Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 от ЗОП се попълва в отделен ЕЕДОП, подписан от съответното лице.

**3.2.1.8.** Когато за Участник е налице някое от основанията по чл. 54, ал. 1 ЗОП или посочените от Възложителя основания по чл. 55, ал. 1 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.

**3.3. Документи за доказване на предприетите мерки за надеждност (когато е приложимо)**

**3.3.1.** Участник, за когото са налице основания по чл. 54, ал. 1 и посочените от Възложителя обстоятелства по чл. 55, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел Участникът може да докаже, че:

**3.3.1.1.** е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

**3.3.1.2.** е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**3.3.1.3.** е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

**3.3.2. Като доказателства за надеждността на Участника се представят следните документи:**

**3.3.2.1.** по отношение на обстоятелството по чл. 56, ал. 1, т. 1 и 2 от ЗОП – документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

**3.3.2.2.** по отношение на обстоятелството по чл. 56, ал. 1, т. 3 от ЗОП – документ от съответния компетентен орган за потвърждение на описаните обстоятелства.

**3.3.2.3.** съгласно изискванията на чл. 56, ал. 1, т. 4 от ЗОП – документ за извършено изцяло плащане по дължимото вземане по чл. 128, чл. 228, ал. 3 или чл. 245 от Кодекса на труда.

***! Важно:***

*Възложителят преценява предприетите от Участника мерки, като отчита тежестта и конкретните обстоятелства, свързани с престъплението или нарушението.*

*В случай че предприетите от Участника мерки са достатъчни, за да се гарантира неговата надеждност, Възложителят не го отстранява от процедурата.*

*Мотивите за приемане или отхвърляне на предприетите мерки и представените доказателства се посочват в решението за класиране или прекратяване на процедурата.*

*Участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в чл. 56, ал. 1 от ЗОП възможност за времето, определено с присъдата или акта.*

**3.4. Документ за създаване на обединение по чл. 37, ал. 4 от ППЗОП**, когато участникът е обединение, което не е юридическо лице, подписан от лицата включени в обединението (заверено от участника копие);

**3.5. Доказателства за поетите от подизпълнителя задължения** (когато е приложимо);

**3.6.** Нотариално заверено пълномощно или нотариално заверен препис на пълномощното, в случай че документите, част офертата се подписват от лице, различно от законния представител на Участника;

**3.7.** Декларация за конфиденциалност по чл. 102, ал. 1 от ЗОП *(****Образец № 5)* – когато е приложимо.**

**3.8. Техническо предложение,** съдържащо:

**3.8.1.** предложение за изпълнение на поръчката в съответствие с техническите спецификации и изискванията на Възложителя – съгласно приложения към документацията образец **(*Образец № 3).***

**3.9. Съдържание на ПЛИК „Предлагани ценови параметри“**

**3.9.1. „Ценово предложение” –** изготвя се и се представя в съответствие с приложения към документацията образец (***Образец № 4)***, подписано от представляващия Участника или упълномощено лице.

- Предлаганите ценови параметри /Максимални цени/ са крайни и включват всички разходи за изпълнение на услугите, посочени в техническата спецификация.

- Оферираната такса за осигуряване на самолетен билет /такса обслужване/ е включена в предложените максимални цени на самолетни билети.

- Максималните цени на двупосочните самолетни билети за всички основни дестинации, както и максимално допустимата такса за осигуряване на самолетните билети ще бъдат валидни за целия срок на договора.

**3.9.2. Общата цена, получена от сбора на всички максимални единични цени за самолетни билети в лева без ДДС се ползва единствено за целите на оценката и крайното класиране.** При несъответствие между предложените единични цени и общата цена, валидни ще бъдат единичните цени в предложението. В случай, че бъде открито такова несъответствие, общата цена ще бъде преизчислена, съобразно предложените единични цени.

Извън плика с надпис „Предлагани ценови параметри“ не трябва да е посочена никаква информация относно цената.

Участници, които и по какъвто начин са включили някъде в офертата си извън плика „Предлагани ценови параметри“ елементи, свързани с предлаганата цена (или части от нея), ще бъдат отстранени от участие в процедурата.

**4. Запечатване**

**4.1.** Документите се представят в запечатана непрозрачна опаковка, върху която се посочва:

**ДО:**

**Институт по електрохимия и енергийни системи „Акад. Евгени Будевски” – Българска академия на науките (ИЕЕС-БАН)**

**гр. София 1113, ул. „Акад. Г. Бончев“, бл.10**

**О Ф Е Р Т А**

**За участие в публично състезание за възлагане на обществена поръчка с предмет:**

**„……………………………….“**

**Нименование на участника: …………………..**

**Наименование на членовете на обединението (ако е приложимо): …………………..**

**Адрес за кореспонденция: …………………..**

**Телефон: …………………………**

**Факс: ……………………………..**

**e-mail: ……………………………**

**4.2.** Опаковката включва документите посочени в т. 3 „Съдържание на опаковката“, както и отделен запечатан непрозрачен плик с надпис „Предлагани ценови параметри“, който съдържа ценовото предложение.

**5. Място и срок за подаване на оферти**

**5.1.** Офертата се представя от Участника или от упълномощен от него представител лично или по пощата с препоръчано писмо с обратна разписка на адрес: гр. София 1113, ул. „Акад. Г. Бончев“, бл.10, етаж 2, стая 202 – секретариат, всеки работен ден от 9:00 до 17:00 часа

**5.2.** Срокът за подаване на оферти е посочен в обявлението.

**5.3.** Всеки Участник следва да осигури своевременното получаване на офертата от Възложителя.

**5.4.** До изтичане на срока за получаване на оферти, всеки Участник може да промени, допълни или оттегли офертата си.

**5.5.** Оттеглянето на офертата прекратява по-нататъшното участие на Участника в процедурата.

**5.6.** Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст „Допълнение/Промяна на оферта“ (с входящ номер).

**6. Приемане на оферти**

**6.1.** При подаване на офертата и приемането й върху плика се отбелязва входящ номер, дата и час на постъпване и посочените данни се отбелязват във входящ регистър.

**6.2.** Оферти, които са представени след изтичане на крайния срок за получаване или в незапечатан, прозрачен или скъсан плик, не се приемат за участие в процедурата и се връщат незабавно на участниците. Тези обстоятелства се отбелязват във входящия регистър.

**6.3.** Когато към момента на изтичане на крайния срок за получаване на офертите посочен в обявлението за оповестяване на поръчката, пред мястото, определено за тяхното подаване все още има чакащи лица, те се включват в списък, който се подписва от представител на Възложителя и присъстващите лица. Офертите на лицата от списъка се приемат.

**6.4.** Не се допуска приемане на оферти от лица, които не са включени в списъка по т. 6.3.

|  |
| --- |
| **IV. Разглеждане, оценка и класиране на офертите** |

**1.** Разглеждането и оценката на офертите, както и класирането на участниците се извършва от комисия, назначена от Възложителя по реда на чл. 51 от ППЗОП.

**2.** Получените оферти се отварят на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване.

**3.** При промяна в датата, часа или мястото за отваряне на офертите, участниците се уведомяват чрез профила на купувача най-малко 48 часа преди новоопределения час.

**4.** Комисията разглежда представените оферти по реда на чл. 54 от ППЗОП.

**5.** Комисията разглежда документите по [чл. 39, ал. 2](apis://Base=NARH&DocCode=109180&ToPar=Art39_Al2&Type=201/) за съответствие с изискванията към личното състояние и критериите за подбор, поставени от Възложителя, и съставя протокол.

**6.** Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т.5 и изпраща протокола на всички кандидати или участници в деня на публикуването му в профила на купувача.

**7.** В срок до 5 работни дни от получаването на протокола по т. 5 кандидатите и участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

**8.** Възможността по т.7. се прилага и за подизпълнителите и третите лица, посочени от кандидата или участника. Кандидатът или участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, когато това не води до промяна на техническото предложение.

**9.** Когато промените се отнасят до обстоятелства, различни от посочените по [чл. 54, ал. 1, т. 1](apis://Base=NARH&DocCode=41765&ToPar=Art54_Al1_Pt1&Type=201/), [2](apis://Base=NARH&DocCode=41765&ToPar=Art54_Al1_Pt2&Type=201/) и [7](apis://Base=NARH&DocCode=41765&ToPar=Art54_Al1_Pt7&Type=201/) и [чл. 55, ал. 1, т. 5 ЗОП](apis://Base=NARH&DocCode=41765&ToPar=Art55_Al1_Pt5&Type=201/), новият ЕЕДОП може да бъде подписан от едно от лицата, които могат самостоятелно да представляват кандидата или участника.

**10.** Съгласно чл.72, ал.2 от ЗОП, когато предложение в офертата на Участник, свързано с цена или разходи, което подлежи на оценяване, е с повече от 20 на сто по-благоприятно от средната стойност на предложенията на останалите Участници по същия показател за оценка, Възложителят изисква подробна писмена обосновка за начина на неговото образуване, която се представя в 5-дневен срок от получаване на искането.

**11.** Получената обосновка се оценява по отношение на нейната пълнота и обективност относно обстоятелствата по чл.72, ал.2 от ЗОП, на които се позовава Участникът. При необходимост от Участника може да бъде изискана уточняваща информация. Обосновката може да не бъде приета и Участникът да бъде отстранен само когато представените доказателства не са достатъчни, за да обосноват предложената цена или разходи.

**12.** Комисията провежда публично жребий по чл.58, ал.3 от ППЗОП за определяне на Изпълнител между класираните на първо място оферти при критерий за възлагане „най-ниска цена“, ако тази цена се предлага две или повече оферти.

**13.** Комисията изготвя протокол за извършване на подбора на участниците, разглеждането оценката и класирането на офертите, който съдържа приложимите данни по чл. 60а от ППЗОП. Протоколът на комисията се подписва от всички членове и се предава на Възложителя заедно с цялата документация по процедурата

**14.** Процедурата завършва с Решение за:

1. определяне на Изпълнител по договор за обществена поръчка или
2. прекратяване на процедурата.

Решенията по т.1) и т.2) се изпращат в един и същи ден на участниците и се публикуват в Профила на купувача.

|  |
| --- |
| **V. СКЛЮЧВАНЕ НА ДОГОВОР** |

1. Възложителят сключва договор за изпълнение на обществената поръчка с Участника, определен за изпълнител, съгл. условията на чл.112, ал.1 от ЗОП.

***Забележка:*** *Възложителят не сключва договор, когато Участникът, класиран на първо място:*

*1) откаже да сключи договор;*

*2) не изпълни някое от условията по чл.112, ал.1 или*

*3) не докаже, че не са налице основания за отстраняване от процедурата.*

*В случаите по т. 1), 2) и 3) Възложителят може да измени влязлото в сила решение в частта за определяне на изпълнител и с мотивирано решение да определи втория класиран Участник за изпълнител.*

1. Договорът трябва да съответства на ***Проекта на договор (Приложение № 2),*** приложен към документацията, допълнен с всички предложения от офертата на Участника, въз основа на които последният е определен за изпълнител на поръчката.
2. При подписване на договора за изпълнение на обществената поръчка избраният за изпълнител Участник представя ***Декларации по чл. 59, ал.1, т.3 и чл. 42, ал. 2, т. 2 от Закона за мерките срещу изпирането на пари******(Образец № 6 и 7).***

В случай, че Участникът, определен за изпълнител, е обединение, което не е юридическо лице, декларациите се представят за всяко юридическо лице, което е включено в обединението.

1. Възложителят сключва договора в едномесечен срок след влизане в сила на решението за определяне на изпълнител/и или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на Изпълнител.

|  |
| --- |
| **VI. ДОПЪЛНИТЕЛНИ УКАЗАНИЯ** |

* + - 1. **Обмен на информация:**
  1. Комуникацията и действията на Възложителя и заинтересованите лица/участници, свързани с настоящата процедура, са в писмен вид.
  2. Информацията от Възложителя към участниците, свързана с процедурата за възлагане на обществената поръчка, се публикува на профила на купувача на интернет адреса, посочен в обявлението за поръчка, в обособената за целта електронна преписка в съответствие с чл. 36а от ЗОП.
  3. Участниците могат да представят своите писма, искания за разяснения и уведомления чрез препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.
  4. При писмено искане за разяснения по условията на обществената поръчка, направено до 5 дни - преди изтичането на срока за получаване на оферти, Възложителят публикува в профила на купувача писмени разяснения. Разясненията се публикуват на профила на купувача в срок до три дни от получаване на искането и в тях не се посочва лицето, направило запитването.
     + 1. **Изменение на условията:**

**2.1.** Възложителят може, по собствена инициатива или по искане на заинтересовано лице, да направи промени в условията на процедурата, посочени в обявлението, с което се оповестява откриването на процедурата, в документацията за обществената поръчка и в описателния документ.

**2.2.** Заинтересованите лица могат да правят предложения за промени в документите по т.2.1. в 10-дневен срок от публикуването на обявлението в РОП, с което се оповестява откриването на процедурата.

**2.3.** Възложителят може да направи промените по т.2.1. еднократно в 14-дневен срок от публикуването в РОП на обявлението, с което се оповестява откриването на процедурата, като изпрати за публикуване обявление за изменение или допълнителна информация и решението, с което то се одобрява.

**2.4.** Възложителят удължава сроковете за получаване на оферти по реда на чл.100, ал.7 от ЗОП.

**2.5.** С публикуването на обявлението за изменение или допълнителна информация се смята, че всички заинтересовани лица са уведомени.

**3. Прекратяване на процедурата:** Прилагат се разпоредбите по чл.110, ал.1 и 2 от ЗОП.

**3.1.** **Възложителят прекратява процедурата с мотивирано решение, когато:**

**3.1.1.** не е подадена нито една оферта;

**3.1.2.** всички оферти за участие не отговарят на условията за представяне, включително за форма, начин и срок, или са неподходящи;

**3.1.3.** първият и вторият класиран участник откаже да сключи договор;

**3.1.4.** са установени нарушения при откриването и провеждането й, които не могат да бъдат отстранени, без това да промени условията, при които е обявена процедурата;

**3.1.5.** поради неизпълнение на някое от условията по чл.112, ал.1 не се сключва договор за обществена поръчка;

**3.1.6.** всички оферти, които отговарят на предварително обявените от възложителя условия, надвишават финансовия ресурс, който той може да осигури;

**3.1.7.** отпадне необходимостта от провеждане на процедурата или от възлагане на договора в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;

**3.1.8.** са необходими съществени промени в условията на обявената поръчка, които биха променили кръга на заинтересованите лица.

**3.2.** **Възложителят може да прекрати процедурата с мотивирано решение, когато:**

**3.2.1**. е подадена само една оферта;

**3.2.2.** има само една подходяща оферта;

**3.2.3**. участникът, класиран на първо място:

* откаже да сключи договор;
* не изпълни някое от условията по [чл. 112, ал. 1](apis://Base=NARH&DocCode=41765&ToPar=Art112_Al1&Type=201/), или
* не докаже, че не са налице основания за отстраняване от процедурата.

**3.3.** Когато първоначално обявената процедура е прекратена, Възложителят може да открие нова процедура за възлагане на обществена поръчка със същия предмет само ако решението за прекратяване е влязло в сила.

**3.4.** Възложителят може да отмени влязлото в сила решение за определяне на изпълнител и да издаде решение за прекратяване на процедурата, когато преди сключването на договора възникне обстоятелство по т.3.1.3, 3.1.5, 3.1.7 или т.3.2.3.

**4**. Решенията на Възложителя в процедурата за възлагане на обществената поръчка подлежат на обжалване по реда на Глава 27 от ЗОП.

**5.** **Конфиденциалност:** Участниците могат да посочват в офертите си информация, която смятат за конфиденциална във връзка с наличието на търговска тайна. За целта участниците следва да представят към офертата ***Декларация за конфиденциалност по чл. 102, ал. 1 от ЗОП******(Образец № 5*).** Когато кандидатите и участниците са се позовали на конфиденциалност, съответната информация не се разкрива от Възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

1. **Изчисляване на срокове:** При изчисляване на сроковете във връзка с настоящата процедура се прилага разпоредбата на чл. 28 от ППЗОП, както следва:

**6.1.** При определянето на срокове, които са в дни и се броят след определено действие или събитие, не се брои денят на настъпване на действието или на събитието. Когато последният ден от срока е неприсъствен, срокът изтича в първия присъствен ден.

**6.2.** Когато срокът изтича определен брой дни преди известен ден, този ден се взема предвид при определяне на датата, до която се извършва съответното действие.

**6.3.** Последният ден на срока изтича в момента на приключване на работното време на Възложителя.

**6.4.** Когато Възложителят удължава сроковете в процедурата на основание чл. 100, ал. 11 от ЗОП, общата продължителност на всеки от сроковете, изтекли до момента на спирането на процедурата, заедно с новоопределените удължени срокове не може да е по-кратка от първоначалния срок, определен от Възложителя.

**7.** **Информация за задълженията, свързани с данъци и осигуровки, опазване на околната среда, закрила на заетостта и условията на труд:** Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:

**Относно задълженията, свързани с данъци и осигуровки:**

* Национална агенция по приходите, интернет адрес: <http://www.nap.bg/>;

**Относно задълженията, опазване на околната среда:**

* Министерство на околната среда и водите – интернет адрес: <http://www.moew.government.bg/>;

**Относно задълженията, закрила на заетостта и условията на труд:**

* Министерство на труда и социалната политика, интернет адрес: <http://www.mlsp.government.bg>.

1. За неуредените въпроси от настоящата документация ще се прилагат разпоредбите на Закона за обществените поръчки, Правилника за прилагана на Закона за обществените поръчки и действащото българско законодателство.
2. При различие между информацията, посочена в обявлението и в документацията за участие в процедурата, за вярна се смята информацията, публикувана в обявлението.

|  |
| --- |
| **VII. ПРИЛОЖЕНИЯ И образци** |

Неразделна част от настоящата документация са следните приложения и образци на документи:

**Приложения:**

Приложение № 1 ***–*** Техническа спецификация;

Приложение № 2 ***–*** Проект на договор

**Образци на документи:**

Образец № 1 – Опис на съдържащите се в офертата документи;

Образец № 2– Единен европейски документ за обществени поръчки (ЕЕДОП) – WORD формат;

Образец № 3**–** Предложение за изпълнение на поръчката;

Образец № 4**–** Ценово предложение;

Образец № 5**–** Декларация за конфиденциалност по чл. 102, ал. 1 от ЗОП;

Образец № 6 – Декларация по чл. 59, ал. 1,т. 3 от Закона за мерките срещу изпирането на пари

(Забележка:Представя се при сключване на договора);

Образец № 7**–** Декларация по чл. 42, ал. 2,т. 2 от Закона за мерките срещу изпирането на пари (Забележка: Представя се при сключване на договора).